**măsurând timpul**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

măsurând timpul -

depinde în ce păpușă matrioska

te afli;

mult mai prudentă-i

bătaia ceasului,

în dibuirea

prezentului etern.

programare predictivă-

prin diviziune,

fotonii au aceleași

caracteristici.

clișee, dintr-un limbaj

virtual,

asamblează caleicoscopul,

atribuindu-i o față umană.

judele și armașul

prinși în horă-

hărțuieli la trecerea

pietonală...

în jocul estimărilor,

găsim cheia

măsurilor restrictive.

plăsmuri

cu inorogi-

pentru o clipă, timpu-i

înțepenit într-un zâmbet;

prinți viteji și prințese deștepte

se desprind din

cărțile de povești,

remodelând realitatea.

forme muzicale

în dialog-

adormind pe pragul

oglinzilor de piatră...

pe-ntinsele nisipuri de uitare:

fragmente din scrisori,

peturi,

pietre și bucăți de sfoară

duse de vânt...

bănuieli-

bacteria rickettsia

tulbură apele

unei alte dimineți...

spre

a da un sens curcubeului invizibil

și a goni turma de porci

în prăpastie.

interferențe-

trecând printr-un

canal al milosteniei,

în cheia sărutării perverse...

tărâm al raiului infantil;

decența și bunătatea-s

sub preș;

prinși

în tentaculele unei

diluate

secunde.